En frontzone med udbredt regn er ved at passere Danmark fra vest. Derfor er man mange steder stået op til efterårsvejr med regn og blæst. Regnen bevæger sig mod øst og bliver fulgt af tørvejr i løbet af formiddagen til meget af Jylland. I de østlige egne vil det regne meget af formiddagen, og samtidig blæser det friskt fra syd. På en mild morgen er vi stået op til fem til ni grader, varmest i den sydvestlige del af andet. Selvom det er vinter, og der bare er to dage til jul, er det alt for mildt til at få slud eller sne. Solen kommer frem I løbet af eftermiddagen vil det begynde at bryde op fra vest, og Jylland og senere Fyn vil begynde at få solen at se i perioder. På Bornholm vil regnen blive ved et godt stykke op af eftermiddagen. På Sjælland og Sydhavsøerne vil man få tørvejr i eftermiddagstimerne, men det bliver nok kun til lidt lys i vest, inden solen går ned. Mildt i Europa Milde vind blæser ind over Danmark fra syd og sydvest, og det kan ikke udelukkes, at temperaturen lokalt kommer over 10 grader i løbet af tirsdagen. Ude i Europa er det meget varmere - i store dele af Tyskland og Frankrig ligger temperaturen på 12-15 grader. Der er meget langt til vintervejr og kulde, men der sker faktisk et markant vejrskifte frem mod jul, så det bliver markant køligere over det nordlige Europa. Følg regnen på TV 2's radar Husk, du kan altid følge regnen på vejr.tv2.dk eller vores app. Vores radar viser, hvordan regnen bevæger sig, og hvor den er på vej hen. Følg regnen her.
Opklaring på vej - her får man solen at se